Ռաֆայել Վարան

Ռաֆայել Վարան (ֆր.՝ Raphaël Varane, ապրիլի 25, 1993(1993-04-25)[…], Լիլ), ֆրանսիացի ֆուտբոլիստ, կենտրոնական պաշտպան։ Հանդես է գալիս Ֆրանսիայի ֆուտբոլի ազգային հավաքականում և իսպանական Ռեալ Մադրիդ ֆուտբոլային ակումբում։


== Ակումբային կարիերա ==


=== Վաղ կարիերա ===
Վարանը ծնվել է Նոր-Պա-դը-Կալե տարածաշրջանում՝ Լիլ քաղաքում։ Հայրը ծագումով Լե Մորն Ռուժից է, մայրը՝ Սենտ-Աման-լեզ-Օ-ից։ Վարանը կարիերան սկսել է Հելեմես ֆուտբոլային ակումբում, երբ ընդամենը 7 տարեկան էր։ 2 տարի խաղալով այս ակումբում տեղափոխվեց Լանս ֆուտբոլային ակումբ։ Նրանով հետաքրքրված էին նաև ֆրանսիական այլ ակումբներ։


=== Լանս ===
Լանսի հիմնական կազմում դեբյուտը նշել է 2010 թվականի նոյեմբերի 6-ին՝ Մոնպելիեի դեմ խաղում։ Դրանից հետո Վարանը դարձավ Լանսի հիմնական կազմի խաղացող։ 2011 թվականի հունվարին մի շարք թմեր հետաքրքրվեցին ֆրանսիացու տրանսֆերով, այդ թվում՝ անգլիական Մանչեսթեր Յունայթեդը, սակայն Վարանը մնաց Լանսում։ 2011 թվականի փետրվարի 3-ին նա երկարաձգեց իր պայմանագիրը ակումբի հետ մինչև 2015 թվականը։ Մայիսի 7-ին Վարանը խփեց իր առաջին գոլը պրոֆեսիոնալ մակարդակում՝ Կանի դեմ խաղում։


=== Ռեալ Մադրիդ ===
2011 թվականի հունիսի 27-ին Վարանը 6 տարվա պայմանագիր կնքեց Ռեալ Մադրիդի հետ։ Ակումբը նրա համար վճարեց 10 միլիոն եվրո։
Վարանի առաջնախաղը Լա Լիգայում տեղի է ունեցել սեպտեմբերի 21-ին՝ Ռասինգի դեմ խաղում։ Վարանը անցկացրել է դաշտում 90 րոպե, խաղը ավարտվել է 0-0 հաշվով։ Հաջորդ խաղում՝ Ռայո Վալեկանոյի դեմ Վարանը հանդես է եկել մեկնարկային կազմում, խաղացել է դաշտում 90 րոպե և խփել է իր առաջին գոլը Ռեալ Մադրիդի կազմում 67-րդ րոպեին, իսկ նրա թիմը հաղթեց 6-2 հաշվով։ Իսպանիայի առաջնության ընթացքում Վարանը անցկացրել է 167 խաղ, որից 100-ը լիարժեք հանդիպում, իսկ 67 անգամ դուրս է եկել փոխարինման և ոչ մի անգամ քարտ չի ստացել։ Չեմպիոնների լիգայում Վարանը խաղացել է 4 խաղ՝ 3-ը խմբային փուլում, 1-ը՝ 1/4 եզրափակչում։ Իսպանիայի գավաթում Վարանը խաղացել է 2 խաղ և խփել է 2 գոլ Բարսելոնայի դարպասը։
Ռեալի հետ Վարանը 2 անգամ հաղթել է Լա Լիգան և 3 անգամ՝ Չեմպիոնների Լիգան։


== Միջազգային կարիերա ==
Վարանը կանչվեց Ֆրանսիայի մինչև 17 տարեկանների հավաքական, բայց չխաղաց ոչ մի պաշտոնական խաղ։ Իր առաջին խաղում աչքի ընկավ դանիացիների դարպասը խփած գոլով։ 2011 թվականի փետրվարի 3-ին կանչվեց Ֆրանսիայի երիտասարդական հավաքական՝ մրցելու Սլովակիայի հավաքականի դեմ։ Նա ինքը նկարագրել է այդ հրավերը հավաքական «մեծ անակնկալ»։ Նա անցկացրեց մի ամբողջ խաղ սլովակների դեմ, իսկ ֆրանսիացիները հաղթեցին 3-1 հաշվով։
Վարանը առաջին անգամ երիտասարդական հավաքականի կազմում խաղացել է Լատվիայի հավաքականի դեմ 2013 թվականի Եվրոպայի առաջնության ընտրական փուլում։ Ֆրանսիան հաղթեց 3-0 հաշվով։ Նույն հաշվով Ֆրանսիան հաղթեց Ռումինիայի հավաքականին։ Վարանը նաև մասնակցել է Ռումինիայի, Ղազախստանի և Սլովակիայի հավաքականների դեմ խաղերին։ Վերջինում Վարանը խփեց գոլ։ Դրանից հետո ֆրանսիացիները հաղթեցին Լատվիայի երտասարդական հավաքականին տնային հանդիպման ժամանակ 3-0 հաշվով։ Սեպտեմբերի 7-ին ֆրանսիացիները կրեցին առաջին պարտությունը Սլովակիայի հավաքականից 2-1 հաշվով։ Ֆրանսիացիների միակ գոլը Վարանինն էր։ Ծայրային համդիպումներում ֆրանսիացիները 5-4 ընդհանուր հաշվով պարտվեցին Նորվեգիային։ Տանը ֆրանսիացիները հաղթեցին 1-0 հաշվով։ Միակ գոլի հեղինակը Վարանն էր։ Բայց արտագնա խաղում պարտվեցին 5-3 հաշվով։
2012 թվականի օգոստոսին Վարանը առաջին անգամ հրավիրվեց Ֆրանսիայի ազգային հավաքական՝ Ուրուգվայի դեմ ընկերական խաղի համար, բայց այդպես էլ խաղադաշտ դուրս չեկավ։ Իր դեբյուտը նշել է 2013 թվականի մարտի 22-ին՝ Վրաստանի դեմ 2014 թվականի աշխարհի առաջնության որակավորման փուլի խաղում։
Ֆրանսիայի հավաքականի հետ մասնակցել է 2014 թվականի աշխարհի առաջնությանը։ Ֆրանսիան դուրս մնաց քառորդ եզրափակչից ապագա չեմպիոն Գերմանիայի կողմից:րցեց
Վնասվածքի պատճառով Վարանը չկարողացավ մասնակցել Եվրո 2016-ին։


== Կարիերայի վիճակագրություն ==


=== Ակումբային վիճակագրություն ===
2017 թվականի հունիսի 3-ի դրությամբ


=== Միջազգային վիճակագրություն ===
2017 թվականի հունիսի 13-ի դրությամբ


=== Միջազգային գոլեր ===


== Նվաճումներ ==


=== Ակումբային ===


====== Ռեալ Մադրիդ ======
Լա Լիգա. 2011–12, 2016–17
Իսպանիայի գավաթ. 2013–14
Իսպանիայի սուպերգավաթ. 2012
ՈՒԵՖԱ Չեմպիոնների Լիգա. 2013–14, 2015–16, 2016–17
ՈՒԵՖԱ սուպերգավաթ. 2014, 2016
ՖԻՖԱ աշխարհի ակումբային առաջնություն. 2014, 2016


== Ծանոթագրություններ ==


== Արտաքին հղումներ ==
Վարանի պաշտոնական Ֆեյսբուքի էջը
Վարանի պաշտոնական Տվիտերի էջը
Վարանի պաշտոնական Ինստագրամի էջը
Վարանը transfermarkt-ում
Վարանը soccerbase.com-ում
Վարանը WhoScored.com կայքում
Վարանը Ռեալ Մադրիդի պաշտոնական կայքում
Վարանը ՈՒԵՖԱ-ի պաշտոնական կայքում
Վարանը ՖԻՖԱ-ի պաշտոնական կայքում Archived 2018-05-05 at the Wayback Machine.
Վարանը Ֆրանսիայի ֆուտբոլի ֆեդերացիայի կայքում